Minsk

**Minsk** () jeste glavni i najveći grad Bjelorusije. U Minsku je također i sjedište Zajednice nezavisnih država. Kao glavni grad, Minsk ima poseban administrativni status, a uz to je i sjedište istoimene oblasti. Leži na rijekama Svislaču i Njemigi. Grad se prostire na 348&nbsp;km2 i ima nešto manje od 2 miliona stanovnika.

## Historija 
Tačno vrijeme osnivanja grada je nepoznato, iako se grad prvi puta spominje u ljetopisu iz 1067. u kojem se opisuju međusobni sukobi kneževa tadašnje Kijevske. Iste je godine Minsk osvojila i spalila vojska kijevskog kneza Izjaslava i njegovih saveznika. Prvobitni i najstariji naziv grada glasio je Menesk, Mjensk, Mensk. Porijeklo imena je nejasno, a postavljeno je svega nekoliko teorija. Jedna grupa historičara ipak smatra da ime grada potječe od rijeke Menke koja teče dvadesetak kilometara od današnjeg središta grada, dok drugi ime grada dovode u vezu sa starom slavenskom riječju “mjena” (bosanski: razmjena - Mjensk mjesto gdje se odvija razmjena) jer je grad ležao na raskrižju trgovačkih puteva a upravo se tu obavljala trgovina i razmjena robom. Negdje od 17. vijeka pod utjecajem poljskog jezika riječ Mensk preoblikovala se u sadašnji oblik.
**Simboli Minska kroz historiju**

Datoteka:Miensk. Менск (1591).gif|1591.
Datoteka:Miensk, Pahonia. Менск, Пагоня (1565).png|1565.
Datoteka:Miensk-Pahonia. Менск-Пагоня (1720).jpg|1720.
Datoteka:Miensk. Менск (1767).png|1767.

**Važne godine u historiji Minska**

* 1067 - prvi spomen Minska
* 1104 - Minsk se spominje kao središte kneževine
* 1324 - Minsk u sastavu Velike litvanske kneževine
* 1441 - Minsk se ubraja među 15 najvećih gradova Velike litvanske kneževine
* 1499 - Minsku se dodjeljuje Magdeburško pravo (pravo srednjovjekovnih gradova na samoupravu) 
* 1591 - Minsk dobija grb
* 1654–1667 - razrušen tokom rusko-poljskog rata
* 1692 - prvo pozorište
* 1793 - Minsk u sastavu carske Rusije
* 1812 - napad Napoleona 
* 1838 - počinju se izdavati novine *Minske gubernijske novosti* (Минские губернские ведомости) 
* 1874 - izgrađen vodovod
* 1890 - telefon
* 1892 - konjski tramvaj
* 1894 - započela s radom električna centrala
* 1914–1918 - Prvi svjetski rat i njemačka okupacija
* 1919 - Minsk glavni grad Bjeloruske sovjetske socijalističke republike 
* 1919–1920 – pod poljskom okupacijom
* 1921 - osnovan Bjeloruski državni univerzitet
* 1922 – osnovana nacionalna i univerzitetska biblioteka
* 1928 – osnovana Akademija znanosti
* 1929 – električni tramvaj i autobusni prijevoz
* 1934 – izgrađen aerodrom
* 1941–1944 – njemačka okupacija za vrijeme Drugog svjetskog rata
* 1974 - dobio titulu "Grad heroj" 
* 1982 – izgrađen metro
* 1991 – glavni grad samostalne Bjelorusije

## Klima 
Minsk ima vlažnu kontinentalnu klimu. Vremenske prilike veoma su promjenjive. Prosječna temperatura u januaru iznosi −4,5 °C, dok je prosječna temperatura u julu 18,5&nbsp;°C. Najniža zabilježena temperatura je iznosila −39,1&nbsp;°C, 17. januara 1940. A najviša temperatura je zabilježena 2015. kada je iznosila 35,8&nbsp;°C. Prosječna godišnja količina padavina je 690&nbsp;mm.

## Administrativne podjele 
mini|desno||400px|Administrativna podjela
Minsk je podjeljen na 9 reona (okruga):
# Centralni (Цэнтральны)
# Savecki (Савецкі)
# Peršamajski (Першамайскі)
# Partizanski (Партызанскі)
# Zavodski (Заводскі)
# Lenjinski (Ленінскі)
# Kastričnicki (Кастрычніцкі)
# Moskovski (Маскоўскі)
# Frunzenski (Фрунзенскі)

## Transport 
### Lokalni prijevoz 
mini|desno||200px|Tramvaj u Minsku
Minsk ima dobro razvijen javni prijevoz. Putnicima je na raspolaganju 8 tramvajskih linija, preko 70 trolejbuskih linija i više od 100 autobuskih linija. Tramvaji su bili prvi javni prijevoz koji se koristio u Minsku (od 1892. konjski tramvaj, a od 1929. električni). Autobusi se koriste od 1924, a trolejbusi od 1952.

Javnim prijevozom upravlja Minsktrans, koji je u državnom vlasništvu. Od 2008. koriste 1420 autobusa, 1010 trolejbusa i 153 tramvaja.

### Metro 
Minsk je jedini grad u Bjelorusiji koji ima metro. Izgradnja je počela 1977, a otvoren je 1984 godine. 2013. metro u Minsku imao je 29 stanica i 38,3&nbsp;km pruge.

### Aerodrom 
Međunarodni aerodrom Minsk nalazi se 42&nbsp;km od grada. Otvoren je 1982. Danas je to moderan aerodrom s letovima za Evropu i Bliski Istok.

## Obrazovanje 
Minsk je glavni obrazovni centar Bjelorusije. Ima oko 500 obdaništa, 258 škola, 29 institucija visokog obrazovanja, uključujući i 12 nacionalnih univerziteta.

### Visokoškolske ustanove 
* Akademija za javnu upravu pod pokroviteljstvom predsjednika Bjelorusije, osnovana je 1991. Stekla je status predsjedničke institucije 1995. Sastoji se od tri instituta: Institut za administrativno osoblje, Institut za državnu službu i Institut za teoriju i praksu u javnoj upravi
* Državni poljoprivredni univerzitet, specijaliziran za poljoprivredne tehnologije i poljoprivrednu mehanizaciju
* Nacionalni tehnički univerzitet, specijaliziran za tehničke discipline
* Državni medicinski univerzitet, specijaliziran za medicinu i stomatologiju. Ima 6 odjeljenja
* Institut za menadžment, najveća privatna istitucija visokog obrazovanja u Bjelorusiji. Osnovan je 1991.
* Univerzitet za informatiku i radioelektroniku, specijaliziran za IT i radioelektroniku

Datoteka:Belarus-Minsk-BSU Branch-Biology Faculty.jpg|Odjel za biologiju, državni univerzitet
Datoteka:Belarus-Minsk-BSUIR.jpg|Univerzitet za informatiku i radioelektroniku
Datoteka:Belarus-Minsk-BSPU-Main Building.jpg|Pedagoški univerzitet

## Kultura i religija 
Minsk je glavni kulturni centar Bjelorusije. Prva pozorišta i biblioteke osnovane su sredinom 19. vijeka. Grad trenutno ima 11 pozorišta i 16 muzeja. Pored toga, u gradu postoji 20 kina i 139 biblioteka.

### Crkve 
* Saborna crkva svetog Duha, izgrađena u baroknom stilu između 1942. i 1987.
* Crkva svete Marije, izgrađena između 1700. i 1710.
* Crkva svetog Josifa
* Crkva svetog Simona i Jelene
* Crkva svete Marije Magdalene, najveća crkva podignuta u vrijeme carske Rusije

Datoteka:Kaścioł śv. Jazepa - 6.jpg|Katedrala svetog Josepha
Datoteka:Belarus-Minsk-Church of Simon and Helena-7-2.jpg|Crkva svetog Simona i Jelene
Datoteka:Holy Spirit Cathedral (Minsk).JPG|Saborna crkva svetog Duha
Datoteka:Belarus-Minsk-Holy Trinity Church-1.jpg|Crkva svetog Trojstva
Datoteka:St Elizabeth Monastery 1997 1.jpg|Manastir svete Jelisavete

### Pozorišta 
* Nacionalna opera i balet Bjelorusije
* Bjelorusko državno pozorište
* Dramsko pozorište Maksim Gorki
* Dramsko pozorište Janka Kupala

### Muzeji 
* Bjeloruski muzej domovinskog rata
* Nacionalni muzej umjetnosti
* Nacionalni muzej historije i kulture
* Muzej prirode i okoliša
* Književni muzej "Maksim Bogdanovič"
* Stari bjeloruski historijski muzej
* Književni muzej "Janka Kupala"

### Rekreativni centri 
* Park Čeljuskinovaca, moderan park sa površinom od 78 ha
* Dječiji željeznički park, otvoren 1955.
* Gorkijev park 
* Šumski park
* Park Janka Kupale

## Turizam 
Minsk je veoma popularna turistička destinacija. U Minsku postoji više od 400 turističkih agencija.

## Sport 
* FK Dinamo Minsk, nogometni klub iz Minska. Klub je osnovan 1927. kao dio Sovjetskog Dinamovog sportskog društva. Dinamo Minsk je jedini klub iz Bjeloruske sovjetske socijalističke republike koji je učestvovao u Sovjetskoj prvoj ligi. Igrali su 39 od 54 sezone, te su osvojili prvenstvo 1982. Od nezavisnosti Bjelorusije klub se takmiči u bjeloruskoj Premijer ligi, te je osvojio 7 naslova prvaka i 3 kupa. Domaće utakmice igra na stadionu Dinamo - Juni koji ima kapacitet od 4.500 mjesta.
* FK Minsk, fudbalski klub iz Minska, koji se takmiči u Premijer ligi Bjelorusije. Klub je osnovan 2006. od kluba koji se takmičio u Prvoj ligi Bjelorusije FK Smena Minsk. FK Minsk preuzeo je Smenu i uspio se u prvoj godini postojanja plasirati u Premijer ligu Bjelorusije.
* HK Dinamo Minsk, profesionalni hokejaški klub. Klub je osnovan 1976. i 5 sezona je igrao u elitnoj diviziji sovjetskog hokeja, gdje mu je najveći uspjeh bilo 10. mjesto u sezoni 1989/1990. Nakon raspada SSSR klub je 1993. preimenovan u Tivali Minsk i pod tim imenom je djelovao sve do 2000. godine. U tom periodu Tivali je osvojio 4 titule prvaka Bjelorusije (1993, 1994, 1995. i 2000). Godine 2003. klub je obnovio svoj rad i vraćeno mu je staro ime Dinamo.
* Rukometni klub Dinamo Minsk osnovan je 2008. Pet puta bio je prvak Bjelorusije. Domaće utakmice igra u Sportskoj dvorani u Minsku. Učesnik je i rukometne Lige prvaka.

## Poznate ličnosti 
* Boris Hajkin, dirigent
* Isak Boleslavski, šahovski velemajstor
* Andrej Orlovski, Ultimate Fight borac
* Viktorija Azarenka, teniserka
* Jurij Besmjertni, kikbokser
* Svjetlana Boginska, gimnastičarka

## Međunarodni odnosi 
## Galerija 

Datoteka:Kaścioł śv. Jazepa - 6.jpg|Crkva sv. Josifa 
Datoteka:Theatre opera&ballet, Minsk.JPG|Opera
|Univerzitet
|Metro
Datoteka:Minsk Catholic Mary church.jpg|Barokna katolička Marijinska katedrala
Datoteka:Belarus-Minsk-Independence Square-2.jpg|Trg nezavisnosti

## Reference 
## Vanjski linkovi 
* Akademija za javnu upravu
* Internacionalni aerodrom Minsk 
* FC Dinamo Minsk
* HC Dinamo Minsk

Kategorija:Gradovi u Bjelorusiji
Kategorija:Glavni gradovi evropskih država